VALSTYBINĖS LIGONIŲ KASOS

PRIE SVEIKATOS APSAUGOS MINISTERIJOS

DIREKTORIUS

ĮSAKYMAS

DĖL VALSTYBINĖS LIGONIŲ KASOS PRIE SVEIKATOS APSAUGOS MINISTERIJOS DIREKTORIAUS 2014 M. SAUSIO 21 D. ĮSAKYMO NR. 1K-10 „DĖL ASMENS SVEIKATOS PRIEŽIŪROS ĮSTAIGŲ, VAISTINIŲ IR KITŲ ĮSTAIGŲ BEI ĮMONIŲ, SUDARIUSIŲ SUTARTIS SU VALSTYBINE LIGONIŲ KASA PRIE SVEIKATOS APSAUGOS MINISTERIJOS AR TERITORINĖMIS LIGONIŲ KASOMIS, VEIKLOS PRIEŽIŪROS TVARKOS APRAŠO PATVIRTINIMO“ PAKEITIMO

2022 m. rugpjūčio 16 d. Nr. 1K-256

Vilnius

1.	P a k e i č i u Asmens sveikatos priežiūros įstaigų, vaistinių ir kitų įstaigų bei įmonių, sudariusių sutartis su Valstybine ligonių kasa prie Sveikatos apsaugos ministerijos ar teritorinėmis ligonių kasomis, veiklos priežiūros tvarkos aprašą, patvirtintą Valstybinės ligonių kasos prie Sveikatos apsaugos ministerijos direktoriaus 2014 m. sausio 21 d. įsakymu Nr. 1K-10 „Dėl Asmens sveikatos priežiūros įstaigų, vaistinių ir kitų įstaigų bei įmonių, sudariusių sutartis su Valstybine ligonių kasa prie Sveikatos apsaugos ministerijos ar teritorinėmis ligonių kasomis, veiklos priežiūros tvarkos aprašo patvirtinimo“:

1.1.	Pakeičiu 18.3 papunktį ir jį išdėstau taip:

„18.3. jei įstaiga ar įmonė raštu informuoja, kad visiškai arba iš dalies nesutinka su TLK nurodytomis neatitiktimis ir (ar) grąžintina PSDF biudžeto lėšų suma, per nustatytą laikotarpį informacinėje sistemoje „Sveidra“ ar EVIS nepatikslina duomenų apie nurodytus atvejus ir (ar) negrąžina neteisėtai gautų PSDF biudžeto lėšų, inicijuojama kontrolės procedūra. Kontrolės procedūra neinicijuojama, jei TLK nustato, kad, remiantis įstaigos ar įmonės pateiktu argumentuotu paaiškinimu, neatitiktis nenustatyta ir (ar) nėra grąžintinos PSDF biudžeto lėšų sumos.“

1.2.	Pakeičiu 19.3 papunktį ir jį išdėstau taip:

„19.3. jei įstaiga ar įmonė raštu informuoja, kad visiškai arba iš dalies nesutinka su TLK nurodytomis neatitiktimis ir (ar) grąžintina PSDF biudžeto lėšų suma, ir (ar) negrąžina neteisėtai gautų PSDF biudžeto lėšų, inicijuojama kontrolės procedūra. Kontrolės procedūra neinicijuojama, jei TLK nustato, kad, remiantis įstaigos ar įmonės pateiktu argumentuotu paaiškinimu, neatitiktis nenustatyta ir (ar) nėra grąžintinos PSDF biudžeto lėšų sumos.“

2. S k e l b i u šį įsakymą Teisės aktų registre.

Direktorius	Gintaras Kacevičius